118. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ Αριθ. 2037236/5956/0022 της 12 Αυγ./3 Σεπτ. 1996 (ΦΕΚ Β΄ 801) (Διόρθ. Σφαλμ. στο ΦΕΚ Β΄910/1-10-1996 και  στο ΦΕΚ Β΄1082/31-12-1996). Αύξηση εξόδων κηδείας των Δημοσίων υπαλλήλων Συνταξιούχων, Στρατιωτικών κ.λπ. 2.Ζ.η.118 Ιατροφαρμακευτική-Νοσοκομειακή περίθαλψη-΄Εξοδα κηδείας 119. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ Αριθ. ΔΥ5α/οικ. 5396 της 5/11 Σεπτ. 1996 (ΦΕΚ Β΄ 841) Καθορισμός εξόδων κηδεία των δημοσία δαπάνη κηδευομένων. Έχοντας υπόψη: α.Του Νόμ. 409/76 άρθρ. 1 παρ. 3 «περί καθορισμού κατηγοριών, προσώπων δυναμένων να κηδευθώσι δημοσία δαπάνη» (ΦΕΚ Α΄/209/1976). β.Την αριθ. 5031/29.6.90 Κοινή Απόφαση (ΦΕΚ Β΄/414/5.7.90) «περί καθορισμού κατηγορίας προσώπων που μπορεί να κηδευθούν με δημοσία δαπάνη». γ.Την αριθ. 1/23.9.92 εγκύκλ. της Γραμματείας του Υπουργικού Συμβουλίου. 2.Το γεγονός ότι, από την παρούσα απόφαση προκαλείται δαπάνη σε βάρος του Κρατικού Προϋπολογισμού για το οικ. έτος 1996, το ύψος της οποίας δεν μπορεί να προσδιορισθεί, αποφασίζουμε: 1.Καθορίζουμε για το έτος 1996 το ανώτερο ύψος των εξόδων κηδείας που θα χορηγείται για αποθνήσκοντα άτομα, εμπίπτοντα στις κατηγορίες που ορίζονται στο άρθρ. 1 παρ. 3 του Νόμ. 409/76 ως ακολούθως: α.Α΄.Κατηγορία:Μέχρι του ποσού των 500.000 δρχ. Κατ’ εξαίρεση τα έξοδα κηδείας των κηδευομένων δημοσία δαπάνη Πρωθυπουργών Κοινοβουλευτικών Κυβερνήσεων και Προέδρων Βουλής, καθώς και των ατόμων που κηδεύονται με τιμές Πρωθυπουργού, ορίζονται μέχρι του ποσού των πραγματικών εξόδων και πάντως όχι πάνω από 2.000.000 δρχ. β.Β΄.Κατηγορία: Μέχρι του ποσού των 400.000 δρχ. γ.Γ΄.Κατηγορία: Μέχρι του ποσού των 300.000 δρχ. δ.Δ΄.Κατηγορία: Μέχρι του ποσού των 250.000 δρχ. 2.Για τα άτομα των πιο πάνω κατηγοριών που πεθαίνουν στο εξωτερικό και μεταφέρονται στην Ελλάδα και αντίστροφα, χορηγείται πέρα από τα έξοδα της κηδείας της προηγούμενης παραγράφου και ποσό μέχρι 200.000 δρχ. για την αντιμετώπιση εξόδων κατασκευής ειδικού φερέτρου, ταρίχευσης και μεταφοράς σωρού. 3.Η κοινή Απόφαση 1273/8.12.86 (ΦΕΚ 856/1986) που καθορίζει τα δικαιολογητικά εξόδων κηδείας εξακολουθεί να ισχύει. 4.Η παρούσα ισχύει από την δημοσίευση στην Εφημερίδα της Κυβερνήσεως και μέχρι εκδόσεως νεωτέρας κατά το επόμενο έτος. Για την σύσταση υπό την εποπτεία του Υπουργείου Υγείας και Πρόνοιας Διαρκούς Επιτροπής Εποπτείας και Διαχείρισης Θεμάτων Νοσηλείων των υπαλλήλων και των συνταξιούχων του Δημοσίου καθώς και των μελών των οικογενειών τους και για μέλη της Επιτροπής καθώς και για το έργο της Επιτροπής βλέπε άρθρ. 13 παρ. 5 του Νόμ. 2469/1414 Μαρτ. 1997 (ΦΕΚ Α΄ 38), Τόμ. 2 σελ. 138,21.

[Source: greek_legal_code_raptarchis | Tokens: 2496]